AlexejDobrolubov/national_council_slovak_2010 huggingface dataset:
6. schôdza NR SR - 9. deň - C. noc
Dátum: 2023-12-20
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

54. Už aj trošku ľutujem, že som sa vzdal vtedy poradia možnosti vystúpiť v rozprave, avšak dobre, pán minister, vystúpil si v rozprave, možno to ani by nebolo potrebné, keby to všetko bolo v dôvodovej správe, tak ako to povedal kolega Gábor Grendel, aby sme mali ujasnené vo veciach. A ešte raz poviem, ak by to bolo čisto o tom, že však dobre, nejaká politická dohoda tu bola medzi koaličnými stranami, Andrej Danko si vydupal ministerstvo športu, okej. Ak by to bolo čisto o tomto návrhu zákona, že ideme zriadiť nejaké nové ministerstvo, tak ako povedal aj Matovič vo svojej rozprave, však aj my sme si zriadili nové ministerstvo, však každá koalícia má nejaké svoje nároky a teda jednotlivé koaličné strany, zahlasoval by som a chcem veriť aj dobrej myšlienke Andreja Danka, že tento chce akože posunúť šport, cestovný ruch a tak ďalej, len vy ste kadejakými tými prílepkami tento návrh zákona nejakým spôsobom vykuchali. Ak by to bolo naozaj, ešte raz hovorím a zodpovedne, ak by to bolo čisto iba o takomto návrhu, aj keby môj poslanecký klub zrejme za to nezahlasoval, ja by som možno zvážil a zahlasoval by som iba čisto za to, aby sa vytvorilo takéto ministerstvo, ktoré by sa venovalo športu a cestovnému ruchu. Ďakujem.
6. schôdza NR SR - 9. deň - C. noc
Dátum: 2023-12-20
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

32. Ďakujem veľmi pekne, Ľubo, za tvoju rozpravu a ďakujem každému jednému kolegovi z opozície za to, že rozobral tento návrh sprava, zľava, zhora, zdola, tú guľu vyobracal a vysvetlil možno na každom jednom príklade, prečo nepodporíme tento návrh zákona. Ja som aj rád, že v tejto chvíli predsedá parlamentu Andrej Danko a popravde, pán predseda, ak by tento návrh zákona bol iba čisto vytvorením ministerstva športu a cestovného ruchu, kde, verím, že by v takomto prípade tá dôvodová správa by bola obsiahlejšia a vysvetľovala by možno kompetencie a agendu celého toho ministerstva, tak možno by som zvážil a zahlasoval by som vám za. Ale keďže tam máte rôzne prílepky a neni to iba čisto o tomto, vytvorení tohto ministerstva, tak, bohužiaľ, nemôžeme zahlasovať za. A chcem ešte odkázať takisto cez Ľubovu rozpravu kolegom z opozície, že má to zmysel každým jedným dňom naťahovania rozpravy a tými faktickými, každou jednou sekundou odďaľujeme zrušenie Úradu špeciálnej prokuratúry. Vytrvajme v tom a tým, že som sa vzdal možnosti vystúpiť v rozprave, tak moje vystúpenie dnes by nedelilo, nekrátilo, každopádne tá rozprava končí týmto tvojím vystúpením, Ľubo, a zajtra začíname novým bodom, kde predpokladám, že zajtra o tomto návrhu sa bude rokovať a tento návrh prejde. Ešte raz chcem iba pre záznam povedať, že ja za tento návrh zákona nebudem hlasovať. Ďakujem veľmi pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

103. Riško, kľudne mi tykaj. Musím povedať, že ja nereagujem na pána Šmilňáka, a teraz vám musím dať za pravdu, lebo naozaj to je anarchia, ale tú anarchiu robili oni aj počas tých protestov, keď rozprávali, že rúška dole. Najčastejšie teraz používajú, že vy ste používali vodné delá, vy ste nám rozháňali protestujúcich, ale vy ste videli, pán Šmilňák, tých protestujúcich? Vy ste videli, že? Pán Stachura tam osobne, osobne to videl a ja si myslím, že toto, čo sa tam dialo, ako naozaj hádzali na policajtov, hádzali na policajtov kamenné dlažobné kocky, ako bili policajtov, oblievali tých policajtov, ako boli agresívni, ako útočili na úrad vlády, tak polícia vtedy použila naozaj prostriedky na rozohnanie. A už som to hovoril aj vo svojej faktickej predtým, že naozaj tí ľudia išli ďalej, dali si rúška dole, nakazili sa a o tom chcem rozprávať v mojej rozprave. Ja len chcem povedať, že presne, pomenovali ste to slovíčkom anarchia, takže aj keď na vás nereagujem, teraz som musel zareagovať, lebo perfektne ste to pomenovali.
33. schôdza NR SR - 9.deň - A. dopoludnia
Dátum: 2025-04-08
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

95. Ďakujem. Pani poslankyňa Nash, no viete, upratanie Romany Tabak bolo len také ich súkromné záležitosť, pretože ona o ňom porozprávala, že je autolakírnik, on jej povedal, že akú mala, takú mala, komu dala, tomu dala, takže oni sa, oni, oni majú svoje osobné spory. Ja som hlboko presvedčený, že on neuprace žiadneho iného, to je stopercentné, iba ak by mu nevyhovoval, tak ako to spravil s tou Tabak. Ale čo je, čo je veľmi dôležité, tam je ich strašne veľa, a on namiesto tej Tabak si dosadí ďalšiu Tabak. Viete, jemu je bližšia košeľa ako kabát, ale ten kabát, keď si dáte naopak, tak to je tabak. Chápete? Takže on si tam dosadí nejakého svojho človiečika. A toto, čo si, Mišo Šipoš, ty rozprával, vieš, to je o slove chlapa, slovo chlapa. Huliak, pán Huliak rozprával v 2024. na konci roka, že on zruší tých 20 mil., on by to, on to zruší. Nezruší nič. On rozprával naozaj, že ten Fico je netvor, v dvadsiatom prvom to rozprával, že kto mu uverí, kto Ficovi uverí, nezaslúži si lepší život. Pozri, kde je Huliak! Pozri, kde je Huliak! Slovo robí chlapa. Je toto chlap? Pre mňa je to obyčajná... onuca, ktorá, Fico si s ňou urobí, čo chce, čo chce. Slovo chlapa na tých, na tých mítingoch, čo rozpráva tým ľuďom, že ja mám z toho ho... ja som nič. A tí, tí eseneskári sú kšeftári, to je jedna banda. A on s tými kšeftármi, o ktorých vedel, že sú kšeftári, išiel do vlády. Nám vládne vláda Roberta Fica, ktorá vymenovala vydieračov. Počujete Slováci? Vydieračov. Fico povedal, že Huliak a Migaľ sú vydierači, a nám vládnu vydierači. Tento športový zákon, opakujem, by mal byť o športe, o deťoch, a je to o kšeftoch. Je to o kšeftoch a TIPOS je toho dôkaz. Pán Šmilňák, kľudne na mňa reagujte viacej, ja som fantastický. (Potlesk.)
33. schôdza NR SR - 9.deň - A. dopoludnia
Dátum: 2025-04-08
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

50. Marek, hovoril si o Robertovi Ficovi, ktorý ochorel na covid, ťažko ochorel na covid. Hovoril si, aký ťažký priebeh, sám Fico o tom hovoril, mal ten covid, aká je to vážna choroba. A hovoril si o tom, ako Fico sa priznal, že porušil opatrenia, vedome porušil opatrenia. Človek, ktorý vedome porušil opatrenia, teraz ide odškodňovať ľudí, ktorí vedome porušovali opatrenia. Vystúpim k tomu aj v rozprave, ale hovoril si aj o príbehoch ľudí. A ja poznám príbeh človeka, ktorého som poznal od detstva. Nie, nebol to zlý človek, ale veľmi ovplyvniteľný. Trochu jednoduchý a veľmi silný volič Roberta Fica. Keď sa dozvedel, že jeho manželka a dcéra sa dali zaočkovať, tak ich vyhodil. Vyhodil ich z domu a žil so svojou matkou v tom dome. Jeho manželka odišla ku svojej mame, o tri týždne na to, ako ju vyhodil z domu, veľmi vážne ochorel na covid, nakazil svoju mamu, ktorá zomrela pred ním. On pred smrťou poslal svojej žene esemesku, ktorú mi ukázala a v ktorej jej napísal, že sa jej veľmi ospravedlňuje a prosí ju, aby mu odpustila. Aby mu odpustila. Kto odpustí Ficovi?! Kto odpustí Šutajovi Eštokovi, kto odpustí?! Kto odpustí týmto ľuďom, ktorí nabádali ľudí, aby si dávali rúška dole a nakazovali starých, chorých ľudí, aby nakazovali ľudí?! Kto odpustí týmto ľuďom, ktorí tu spôsobili smrť mnohým tisícom ľudí?! Ďakujem.
33. schôdza NR SR - 9.deň - A. dopoludnia
Dátum: 2025-04-08
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

36. Budem reagovať... (povedané so smiechom). Budem reagovať na vás, pán Mikulec. Spomínali ste Barteka, že kde bol Bartek vtedy, takže budem reagovať na vás. No Bartek mal vtedy, neviem koľko, 19 rokov, či koľko a na fotkách sa držal za zadok s Pellegrinim. Tam na tých fotkách stáli. Teraz... (Prerušenie vystúpenia predsedajúcim.) Danko, Andrej, podpredseda NR SR Poprosím k téme. Pročko, Jozef, poslanec NR SR Len reagujem na, spytoval sa, kde bol. Kľud. Danko, Andrej, podpredseda NR SR Dobre, ale k téme a nie osobné veci, dobre? Nech sa páči. Pročko, Jozef, poslanec NR SR Ale, ale, však to neni osobné, to na tých fotkách je vidieť. Andrej, kľud. No a budem reagovať na teba, lebo budú ti niektorí, naozaj vymletí propagandou, rozprávať o tom, že či, komu prospeje to, že ty sa očisťuješ. No ty sa nemusíš očisťovať. Budú ti niektorí vymletí rozprávať o tom, že tie opatrenia, ktoré stáli miliardy... No počúvaj, to je neskutočné! Naozaj tie opatrenia boli zo dňa na deň menené, ale teraz si to oni vyžierajú. Veď oni zo dňa na deň nevedia, čo majú robiť. Oni nevedia, čo majú robiť pri krívačke. Ja vo svojej rozprave vystúpim a poviem, kto bol prvý, ale vieš, ty si sa spytoval na Barteka, kde bol. No Bartek bol niekde zalezený. On, on je, to je týpeček, ktorý rozumieš, postaví sa do televízie, rozpráva: my zachraňujeme ten národ, vy ste to tu rozkradli, my sme tí, ktorí budeme skvelí a fantastickí . To je taký malý politruček, ktorý, my sme mali na vojne také týpky, oni boli úplne vymletí komunizmom, socializmom a potom sa dostali do funkcie a dobre sa vypapkali a boli z nich krásni chlapci. No ale čo chcem povedať úplne na záver, to chcem povedať, že oni, Roman, ty si tu rozprával naozaj o tom, že my sme mali opatrenia a naozaj museli byť tie kontroly. Ale počúvajte, čo idú oni robiť, priatelia. Ministerstvo vnútra ide vykonávať kontroly pri ohniskách nákazy a dôvodom je nedodržiavanie aktuálnych opatrení. Ja som hlboko presvedčený, že sa Bartek postaví a povie: "A dáme pokuty a potom tie pokuty zoberieme."
33. schôdza NR SR - 8.deň - A. dopoludnia
Dátum: 2025-04-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

87. Ale, pán Gašpar, vystúpte v rozprave, toto, na toto nemáte právo. František Mikloško mi vykostil moju faktickú poznámku a ja budem reagovať na pána Majerského, takže naozaj. Pán Majerský, máte pravdu, predkladateľ Robert Fico je prekladateľom. Táto vládna koalícia a v tomto zákone chce dve veci. Prvá vec je naozaj ukradnúť hodnotový zákon a predložiť ho a povedať Slovákom – pozrite, ja birmovaný komunista som kresťan a my toto chceme . Potrebuje voličov. A druhá vec je, že naozaj chce rozbiť opozíciu, pretože pri týchto hodnotových zákonoch aj v minulosti my sme predkladali zákon, kde sme chceli pomôcť ženám, pomôcť ženám a už tu začala nejaká časť rozprávať o tom, že ideme zrušiť interupcie. No to bolo strašné. Tento zákon je o hodnotách. Ak liberálne spektrum má svoje hodnoty, nech sa páči. Keď má kresťanské spektrum svoje hodnoty, nech sa páči. Ale prosím vás, posúvajme sa. Aj z jednej, aj z druhej strany, pán Majerský, dnes počúvam, že o tomto nehovorte, toto nerozprávajte, toto nerozprávajte . Ale veď na to máme právo. Na to sme tu zvolení poslanci, aby sme hovorili svoj názor. A ja si vyprosujem, aby mi nejaká poslankyňa zo SMER-u rozprávala, čo ja môžem a čo nemôžem rozprávať. Je to moje právo. Moje právo! A ja vás chcem poprosiť aj jedno spektrum, aj druhé spektrum v opozícii, prosím vás, počúvajme sa, prosím vás, o tomto diskutujme, lebo toto chce Fico. Fico potrebuje rozbiť opozíciu. Ďakujem veľmi pekne.
33. schôdza NR SR - 7.deň - A. dopoludnia
Dátum: 2025-04-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

65. Ďakujem veľmi pekne. Ja ešte raz chcem povedať, verím, že pán Truban to pochopí, máme taký spôsob svoj žartovania aj na hospodárskom výbore, takže verím, že to pán Truban pochopil. No a, pán Hazucha, ja som nehovoril konkrétne o Babinci, pán Hazucha, ja som hovoril o, pán Hazucha, nezavádzajte, prosím vás pekne, povedali ste, že som hovoril o tej dedine, nehovoril som o tej dedine, hovoril som konkrétne o Haliči, pán Hazucha. Konkrétne som hovoril a naozaj viem o tom, pretože som desať rokov viedol mládežnícky šport v našej rodnej dedine za svoje peniaze, za svoje, takže viem, ako sa, čo sa dialo, ako sa stavali tie ihriská, kto ich staval a ako sa na tom kto nabalil. Takže, pán Hazucha, prosím vás pekne, nehovorte mi, naozaj mi vy nehovorte, ktorý ste z toho regiónu, že vy neviete o tom, ako sa diali kšefty. A to je smutné a ja som len chcel svojím vystúpením poukázať na to, že naozaj mám veriť ľuďom, ktorí tu rozprávali, odchádzali z HLAS-u a rozprávali, že oni budú iní, o ľuďoch, ktorí rozprávali predtým, ako sa stali ministrami, že Raši nie je dobrý predseda parlamentu. Veď to sú fakty, to sú fakty. Toto rozprával, sám Migaľ rozprával o pánovi Rašim, že nie je dobrý a zrazu sa stal minister. Tak mám veriť človeku, ktorý rozpráva o hodnotách a potom je minister? Mám veriť človeku, o ktorom Šutaj Eštok povedal, že je vydierač, o ktorom Fico povedal, že je vydierač? Mám veriť takémuto človeku? No to nie je na smiech, je to smutné, pretože naozaj je to tak. Je to tak. Ďakujem veľmi pekne.
33. schôdza NR SR - 7.deň - A. dopoludnia
Dátum: 2025-04-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

46. Ďakujem veľmi pekne. Ja chcem reagovať na to, čo si hovorila, Veronika, pôjdem do rozpravy, ale chcem reagovať na to, že, Veronika, naozaj že sa vymenia, že sa vymení komplet, komplet sa vymení celé vedenie ministerstva a noví ľudia v prvom rade musia prísť na to, ako funguje to ministerstvo. Ja nepoznám niekoho, kto by chcel ísť do štátnej správy robiť zo súkromnej správy, ktorý má morálne vlastnosti, ktorý je čestný, je odborník. Ja len tým chcem povedať, že na tie výberové konania, čo si hovorila, vieš, SMER vymenil, vymenil prednostov okresných úradov za jeden, za dva dni, za dva dni. Nám to trvalo tri mesiace a niektoré výberové konania boli trojkolové, lebo sme sa naozaj snažili vybrať ľudí, ktorí sú čestní a majú morálne zásady a sú to odborníci. Ale ja som oslovil troch ľudí, či by nešli na konkurz a ani jeden nechcel ísť. Vieš, čo mi povedali? Jožo, ja mám príjem päť-, šesťtisíc euro a ja mám ísť na okresný úrad, kde roky bačovali smeráci, kde si robili, čo chceli, kde mali naozaj klondike na okresnom úrade. A teraz tiež. Okresné úrady majú riešiť veci, ktoré nielenže kapacitne, ale ani odborne nebudú vedieť stíhať. Ja veľmi pekne ďakujem za to, že si to naozaj povedala, že namiesto odborníkov dosadzuje teraz táto vládna koalícia sesternice, bratrancov, otcovho bratovho koňovho krstného syna.
33. schôdza NR SR - 6.deň - B. popoludní
Dátum: 2025-04-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

160. Ďakujem veľmi pekne. Musím povedať, že ma veľmi prekvapila jedna vec, pán Dvořák. Viete čo? Stachura, Krajčí, Matovič sú zodpovední za smrť tých ľudí, ale nespomínali vás, pán Dvořák. To mi je čudné, pretože PS-ko je tiež vždy, vy ste tí, ktorí, ten Šimečka si nahrabal s rodinou, ste LGBT, no nakladajú vám riadne, ale dnes vás obišiel ten s tou nastrelenou hlavou a tomu nerozumiem prečo. Niečo sa stalo a ja celý čas rozmýšľam, čo sa stalo. Prečo Dvořáka neobvinili aspoň z dvoch mŕtvych teda. Pán Dvořák, čo to je? Povedzte nám? Samozrejme, že žartujem, samozrejme, ale určite aj pán Dubéci sa pozrel na mňa, či žartujem. Pán Dubéci, žartujem, nebojte sa toho, to je v pohode. Utrel si pot z čela. Viete, nie je tu ten, komu by som adresoval svoju faktickú poznámku a ja som hlboko presvedčený, že... (Prerušenie vystúpenia predsedajúcim.) Žiga, Peter, podpredseda NR SR Na predrečníka musíte, nemôžete adresovať na niekoho iného. Však to viete, pán Pročko. Pročko, Jozef, poslanec NR SR No, viete, to je, to je to, že zase ste ma prerušili, ani neviete, o čom hovorím. To je o tej bútľavej vŕbe, vy stále spomínate duby, ktoré ste vyčistili, rozumiete, aj bútľavá vŕba je dobrá. Čiže je to o tom, že naozaj nemôžem reagovať na toho, kto tu je, lebo vy ste ho spomínali, pán Dvořák, vy ste ho spomínali toho nášho najhoršieho, najzlejšieho, to zlo najväčšie, ktoré sme tu kedy mali, také zlo sme tu nikdy nemali, Šukaj Eštok, pardon, Šutaj, ja si mýlim tie mená ako on.
33. schôdza NR SR - 6.deň - B. popoludní
Dátum: 2025-04-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

125. Ďakujem. Rasťo, ja mám pocit, že oni nepočúvali niektorí teba, ale že boli mimo, že boli niekde vo vesmíre. Ja budem reagovať na tvoje vystúpenie. Hovoril si o spolupráci, hovoril si, ako ponúkaš spoluprácu, hovoril si o tom, že naozaj chceš, aby sa to riešilo správne, hovoril si o tom, aby naozaj sme postupovali koordinovane. Hovoril si o tom, Rasťo, že tu naozaj chceme, aby každý jeden človek, čo tu sedí v tejto sále, spolupracoval na tom, aby táto pandémia prešla. Ponúkal si sa na spoluprácu. A ja tomu nerozumiem, či Ľupták a Malatinec si sedia na ušiach, čo sme rozprávali obidvaja, ale to je niečo neskutočné. A čo je, Rasťo, reagujem na teba, čo je úplne, ten ačohentizmus, čo tu zase začne púšťať niekto, ten whataboutizmus, to je, Dušan, whataboutizmus, to je taká ruská metóda, že začneš hneď hovoriť, že no Rusi napadli Ukrajinu, áno, a Američania napadli zase Afganistan. Toto je naozaj, ja som ťa počúval a hovorím si, fakt super vystúpenie. Oni ti povedia, ako ste to tu, Rasťo Krátky, ja keby som vystúpil v rozprave, tak vám poviem, čo ste vy tu dorobili. Rasťo, skvelé vystúpenie, naozaj, ponúkol si spoluprácu a ja neviem, Slováci, ak toto pozeráte, tak si to pozrite, to je niečo neskutočné. Ďakujem veľmi pekne.
33. schôdza NR SR - 6.deň - B. popoludní
Dátum: 2025-04-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

119. Hovorili ste o, pán predsedajúci, teraz o tom, že by sme nemali si, mali by sme sa zmierniť, nemali sme hovoriť jeden hlupák, o hlúposti, že by sa mala vyvážať. Na toto budem reagovať len naozaj veľmi jemne, veľmi jemne. Pán Ľupták, ktorý hovorí, že hoaxy neexistujú, pán Ľupták, odborník na diamanty, pán Ľupták, ktorý odišiel z vládnej koalície kvôli kšeftom, ktorý odišiel preto, aby mohli, aby Huliak mohol byť minister športu a Fico ich nazval vydierači, tak on mi ide rozprávať o hlúposti. No, len zlý človek a zákerný a hlupák robí to, že vydiera. A vám chcem, pán Ľupták, povedať jednu vec. V tomto mojom vystúpení bolo všetko pozitívne, ja som rozprával, pán Ľupták, o tom, že ideme podporiť túto vládnu koalíciu. Ale viete, keby som ja takto vystúpil, tak vám predsedajúci povie, že z hlúpej, teda z dutej vŕby len hlúpa sova vyletí. A to, čo vyletelo z vás teraz, pán Ľupták, tak to sa dá nazvať len slušne, slušne, jedno arogantné, zlé komentovanie človeka, ktorý tak uveril Huliakovi, že mu z toho preplo.
33. schôdza NR SR - 6.deň - B. popoludní
Dátum: 2025-04-02
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

115. Ďakujem veľmi pekne. Milý pán minister, na hospodárskom výbore pred polhodinkou ste povedali, že ste najlepší a ja som sa tak zatváril, ale chcem povedať jednu vec. Počas covidu sme prichádzali s legislatívnymi opatreniami v skrátenom legislatívnom konaní. Naozaj to bolo veľmi dôležité, veľmi a teraz vás to dostihlo, pretože slintačka a krívačka sú naozaj pandemické, pandemické katastrofy, ktoré nepredvídate. Musíte naozaj reagovať flexibilne. Tu sa v rozprave spýtala jedna pani, že na koho sme my mali reagovať, na aké autority. Pán Mikas, ktorého sme si my nechali po vláde Roberta Fica a Petra Pellegriniho, my sme si ho nechali. Bol to ich človek, ich človeku sme my verili, ktorý sa okolo seba obklopil pandemickými odborníkmi, ale to im nestačilo a robili zle. Ale my nechceme robiť zle a ja chcem povedať, že myslím, že drvivá väčšina nášho klubu podporí tento zákon, pretože sme povedali, a ja to hovorím vám, Slováci, že naozaj my nebudeme, nikto z nášho hnutia a som rád, že to povedal aj pán Štefunko a myslím, že aj SaS-ka, áno, povedal to pán Viskupič, naozaj chceme podporiť opatrenia, my vám pomôžeme aj v tých flexibilných. Ale dnes to už zaznelo, vy robíte opatrenia a povedali ste, ja poviem, čo ste nám povedali. Povedali ste nám, že to bude len prelet malých dronov do tristo metrov, áno, do tristo metrov drony, malé práškovacie lietadlá v určitej vymedzenej oblasti. Ja by som vás len chcel poprosiť, aby ste naozaj veľmi definovali, aké to budú oblasti, kde to bude, čo to bude, aby to bolo naozaj presne definované, lebo si predstavte, že naozaj niekto spraví to, že má malý dron a vy mu to obmedzíte. Dáte mu pokutu a fakt sa stane to, že vlastne on povie, ja to nezaplatím, veď ako, vy obmedzujete moje práva, ja si môžem lietať, kde ja chcem. Veď keď rúška ste mohli dávať dole, tak ja si budem lietať, kde ja chcem. A dnes to tu už zaznelo. Dostávate naozaj také karmické veci, vy, ktorí ste rúška dávali dole, teraz dostávate pandémiu, na ktorú reagujete podľa niektorých mojich kolegov, a ja to hovorím, veľmi zle, pozde. Už ste to tu počuli. Takže keď ste takí fantastickí, ako ste to, počúvate ma, či píšete, počúvate, keď ste takí fantastickí, ako hovoríte, pán minister, tak naozaj to malo prísť skôr. Malo to prísť skôr. Ale my vás podporíme, my vás podporíme vo všetkom. Ja len chcem povedať na záver, a to naozaj na záver, že tu vidíte, Slováci, naozaj ten rozdiel, tu vidíte ten rozdiel v prístupe. My sme mohli chodiť na námestia, vykrikovať nezabíjajte nám kravy, neočkujte nám kravy, zachráňme kravy. Tak ako ste chodili a vrieskali ste stupidity, ako ste nabádali ľudí, aby si dali rúška dole. Nie, podporíme vás v každom jednom, ale naozaj v každom jednom dobrom zákone, ktorý pomôže zabrániť tejto katastrofe. Ďakujem veľmi pekne.
15. schôdza NR SR - 11.deň - A. dopoludnia
Dátum: 2024-06-27
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

28. Ďakujem veľmi pekne. Ja by som teda k tejto téme ešte chcela dodať spresnenie, keďže sa tu objavili nejaké otázky o nejakej ideologizácii, čo ma teda dosť zarazilo, že akým spôsobom teda my vlastne ten zákon meníme. V súčasnej dobe je tam uvedené ženské priezvisko osoby inej ako slovenskej národnosti. To znamená, že, ja by som čakala, že teda skôr bude vadiť to, že my tu v zákone máme teraz ako keby upravenú tu situáciu tak, že ženské priezvisko môže mať akákoľvek osoba bez ohľadu na pohlavie. A meníme to na úpravu, priezvisko osoby ženského pohlavia. Osoba ženského pohlavia je normálne právny pojem, takisto v tom istom zákone máme napríklad dieťa ženského pohlavia. Čiže to nie je žiadna ideológia, to je normálne legislatívna úprava v súlade s tým, ako sa zákony píšu. Takže naozaj netreba za všetkým hľadať nejakého bubáka. Ďakujem veľmi pekne.
15. schôdza NR SR - 11.deň - A. dopoludnia
Dátum: 2024-06-27
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

14. Ďakujem veľmi pekne za slovo a ďakujem za všetky faktické poznámky. Budem reagovať asi na, iba na pani poslankyňu Plevíkovú, keďže mala otázky. Čo sa týka úpravy manželstva v ústave, tento zákon nijakým spôsobom do toho nezasahuje. Upravuje len podmienku v prípade, že došlo k uzavretiu manželstva, s ktorým bolo spojené zmena priezviska v zahraničí. To nijakým spôsobom nemá dopad na to, ako, akým spôsobom je upravené manželstvo na Slovensku. Kiež by to bolo také jednoduché. A zároveň my už dnes vlastne pre účely niektorých práv, pobytových práv vo vzťahu k občanom Európskej únie, obdobným spôsobom uznávané, uznávame zväzky párov rovnakého pohlavia, takže nič nové týmto neprinášame v tomto kontexte. Čo sa týka tých viacerých priezvisk, že by mali štyri priezviská, zákon upravuje všeobecné pravidlo, kde je stanovený maximálny počet tých priezvisk, ktoré môžu byť takýmto spôsobom naakumulované, teda na dva, na dve. To znamená, že tento problém absolútne nevzniká. A vo vzťahu k prechyľovaniu vy ste uviedli, že nemôžeme si to nechať inými krajinami vnútiť, alebo niečo v tomto kontexte, niečo s inými krajinami, že podľa mňa by sme sa mali zamerať na to, čo ľudia chcú, a vy síce hovoríte, že toto nie je to, čo ženy trápi, ale my sme s tým návrhom zákona prišli práve preto, že sa na nás ženy, konkrétne ženy slovenské obracali s tým, že ich to trápi. A aj v týchto dňoch pribúdajú ďalšie a ďalšie, ktoré sa na nás s týmto problémom obracajú. A jednoducho to, že vy si nechcete takýmto spôsobom upraviť priezvisko, je úplne v poriadku, je to vaša voľba. Ale máme tu ženy, ktoré si to priezvisko upraviť chcú a mali by sme im dať tú možnosť, pretože o to tu ide, aby ľudia mohli si sami zvoliť svoju vlastnú identitu, do ktorej patrí aj priezvisko. Ďakujem.